Iolanda Zúñiga

Iolanda Pérez Zúñiga, nada en Vigo o 12 de febreiro de 1975, é unha escritora en lingua galega.

 Traxectoria 
Mestra de educación musical. Forma parte do grupo Murmel-bruxas de música para nenos. Na actualidade traballa nun restaurante vexetariano de Vigo, despois de ter sido monicrequeira e asistente nunha libraría e nunha tenda de discos. No ano 2007 publicou o seu primeiro libro, Vidas post-it, 46 microrrelatos con temática moi diversa, pero sempre referidos a situacións cotiás universais. En 2008 publicou o poemario Amor amén. En 2010 obtivo o premio Xerais coa novela Periferia,Premio Xerais de Novela 2010 , nova en Praza das Letras o 13 de xullo de 2010. unha historia sobre a precaridade cotiá e a falta de oportunidades nos suburbiosContra a soberbia , entrevista á autora en Galicia Hoxe o 15 de xuño de 2010..

 Obras 
 Narrativa 
 Vidas post-it (relatos, 2007. Edicións Xerais, colección Abismos). Traducida ao castelán no 2011 en Pulp Books, por Moisés Rodríguez Barcia e ao catalán en 2013.
 Periferia (novela, 2010,  Ed. Xerais)
 Noites de safari. Manual sobre amantes desorientados (novela, 2018, Ed. Xerais, co pseudónimo de Marleen MaLone)
 Natura (novela, 2018, Galaxia)

 Poesía 
 Amor amén, 2008, Xerais.

 Premios 
 Premio Xerais de novela no 2010, por Periferia.
 Mención como finalista do xurado do Premio da Crítica Galicia de Creación literaria no 2011, por Periferia.

 Notas 

 Véxase tamén 
 Ligazóns externas 
 Ficha da autora en Xerais
 Blog Periferia
 Entrevista de Montse Dopico en Praza Pública
 Entrevista en Xornal de Vigo

Categoría:Escritores de Galicia en lingua galega
Categoría:Poetas de Galicia
Categoría:Gañadores do Premio Xerais
Categoría:Nados en Vigo
Categoría:Nados en 1975